27. ΑΠΟΦΑΣΗ ΥΠΟΥΡΓΩΝ ΕΘΝΙΚΗΣ ΟΙΚΟΝΟΜΙΑΣ, ΥΓΕΙΑΣ  ΚΑΙ ΠΡΟΝΟΙΑΣ ΚΑΙ ΣΥΓΚΟΙΝΩΝΙΩΝ Αριθ. 13736 της 17 Απρ./20 Μαΐου 1985 (ΦΕΚ Β΄ 304) Προσαρμογή της νομοθεσίας στις διατάξεις της 72/306/ΕΟΚ οδηγίας του Συμβουλίου των Ευρωπαϊκών Κοινοτήτων της 2 Αυγ. 1972, «περί προσεγγίσεως των νομοθεσιών των Κρατών μελών των αναφερομένων στα μέτρα που πρέπει να ληφθούν κατά των εκπομπών μολυνόντων αερίων που προέρχονται από πετρελαιοκινητήρες προοριζόμενους για την προώθηση των οχημάτων». Έχοντας υπόψη τις διατάξεις:α)της παρ. 2 του άρθρ. 84 του ΚΟΚ, που κυρώθηκε με το νόμ. 614/1977 (ΦΕΚ 167/Α/1977) «περί κυρώσεως του Κώδικος Οδικής Κυκλοφορίας» και β)των παρ. 1 και 3 του άρθρ. 1 του Νόμ.1338/1983» Εφαρμογή του Κοινοτικού Δικαίου» (ΦΕΚ 34/τ.Α΄/17.3.83), όπως τροποποιήθηκε από το άρθρ. 6 του Νόμ.1440/84 (ΦΕΚ 70/τ.Α΄ 84) «Συμμετοχή της Ελλάδος στο κεφάλαιο, στα αποθεματικά και στις προβλέψεις της Ευρωπαϊκής Τράπεζας Επενδύσεων, στο κεφάλαιο της Ευρωπαϊκής Κοινότητας Άνθρακος και Χάλυβος και του Οργανισμού Εφοδιασμού ΕΥΡΑΤΟΜ» και γ)της ΔΚ 20959/8.8.1984 (ΦΕΚ 545/Β/8.8.1984) κοινής απόφασης του Πρωθυπουργού και του Υπουργού Εθνικής Οικονομίας «Ανάθεση αρμοδιοτήτων στους Υφυπουργούς Εθνικής Οικονομίας Παν. Ρουμελιώτη και Αντ. Γεωργιάδη, αποφασίζουμε: Άρθρ.1.-Η απόφαση αυτή σκοπό έχει την προσαρμογή της νομοθεσίας προς τις διατάξεις της 72/306 ΕΟΚ οδηγίας, της 2 Αυγ. 1972, του Συμβουλίου των Ευρωπαϊκών Κοινοτήτων, που δημοσιεύτηκε στην ελληνική γλώσσα στην επίσημη εφημερίδα των Ευρωπαϊκών Κοινοτήτων (ειδική έκδοση της 31 Δεκ. 1980, τεύχος 13 Βιομηχανικής Πολιτικής, τόμ. 002, σελ. 33). Άρθρ.2.-1.«΄Οχημα», κατά την έννοια της απόφασης αυτής νοείται κάθε όχημα που προωθείται με πετρελαιοκινητήρα, που προορίζεται να κυκλοφορεί επί οδού, με ή χωρίς αμάξωμα, που έχει τουλάχιστον 4 τροχούς, και εκ κατασκευής μεγίστη ταχύτητα μεγαλύτερη από 25 Κm/h. 2.Δεν υπάγονται στις διατάξεις του δ/τος αυτού τα οχήματα που μετακινούνται πάνω σε σιδηροτροχιές, οι ελκυστήρες, γεωργικά μηχανήματα και μηχανήματα δημοσίων έργων. Άρθρ.3.-1.Από την έναρξη ισχύος της απόφασης αυτής η αρμόδια υπηρεσία του Υπουργείου Συγκοινωνιών δεν δύναται να αρνηθεί την χορήγηση της εγκρίσεως τύπου, σύμφωνα με το άρθρ. 84 του Κώδικος Οδικής Κυκλοφορίας που κυρώθηκε με το Νόμ.614/1977 σε όχημα, για λόγους που αφορούν τις εκπομπές ρυπαινόντων αερίων που προέρχονται από τον πετρελαιοκινητήρα που προορίζεται για την προώθηση του οχήματος, αν αυτό ανταποκρίνεται στις προδιαγραφές που αναφέρονται στα παραρτήματα της απόφασης αυτής. 2.Η έγκριση ΕΟΚ χορηγείται σύμφωνα με τις προϋποθέσεις που καθορίζονται στα παραρτήματα Ι έως Χ της απόφασης αυτής. 3.Η έγκριση ΕΟΚ τύπου οχήματος αποτελεί προϋπόθεση για τη χορήγηση αδείας κυκλοφορίας του οχήματος. Δεν απαιτείται χορήγηση νέας εγκρίσεως ΕΟΚ στις περιπτώσεις που εκδίδεται νέα άδεια κυκλοφορίας του οχήματος σύμφωνα με τα καθοριζόμενα στο άρθρ. 89 παρ. 1 του Νόμ.614/1977, όμως ελέγχεται και στην περίπτωση αυτή αν το όχημα έχει υποστεί τροποποιήσεις μη επιτρεπόμενες σύμφωνα με τα οριζόμενα στο άρθρ. 4 της παρούσης. Άρθρ.4.-1.Η αρμόδια υπηρεσία που χορήγησε την έγκριση ΕΟΚ, τύπου οχήματος, λαμβάνει τα αναγκαία μέτρα για να πληροφορείται κάθε τροποποίηση ενός από τα στοιχεία ή ενός από τα χαρακτηριστικά που αναφέρονται στο παράρτημα 1 σημείο 2.2. της απόφασης αυτής. Η υπηρεσία εκτιμά εάν πρέπει να προβεί σε νέες δοκιμές του τροποποιημένου οχήματος που θα συνοδεύονται από νέο πρακτικό. Στην περίπτωση που διαπιστώνεται από τις δοκιμές ότι οι προδιαγραφές της παρούσης δεν τηρούνται, η τροποποίηση δεν επιτρέπεται. 2.Απαγορεύεται η τροποποίηση οποιουδήποτε από τα χαρακτηριστικά που αναφέρονται στο παράρτημα 1 σημείο 2.2 της παρούσης χωρίς προηγούμενη ενημέρωση της αρμόδιας υπηρεσίας του Υπουργείου Συγκοινωνιών, καθώς και η χρήση οχημάτων με τροποποιήσεις που δεν επετράπησαν σύμφωνα με την παρ. 1 του παρόντος άρθρου. Άρθρ.5.-Αρμόδια για την εφαρμογή των διατάξεων της απόφασης αυτής είναι η Διεύθυνση Μεταφορών της Κεντρικής Υπηρεσίας του Υπουργείου Συγκοινωνιών. Άρθρ.6.-Στους παραβάτες των διατάξεων του άρθρ. 4 παρ. 2 της απόφασης αυτής επιβάλλεται από την αρμόδια υπηρεσία του Υπουργείου Συγκοινωνιών πρόστιμο από 3.000 μέχρι 300.000 δραχμ. Αντί για τη σελ. 326, 11(β) Σελ. 326,11(γ) Τεύχος 1252-Σελ. 55 Χωροταξία και Περιβάλλον 24.Γ.κ.25-27 Άρθρ.7.-Προσαρτώνται στην παρούσα απόφαση ως αναπόσπαστα μέρη αυτής, τα παραρτήματα της οδηγίας 72/306 ΕΟΚ που τα κείμενά τους έχουν ως ακολούθως: (Ακολουθούν Παραρτήματα). 